የደቡብ ካስቴል ዋንጫ ዛሬ ተጀምሯል
በደቡብ ክልል እግር ኳስ ፌዴሬሽን አዘጋጅነት እንዲሁም በካስቴል ቢራ ስፖንሰር አድራጊነት ለ7ኛ ጊዜ የሚደረገው የደቡብ ካስቴል ዋንጫ በዛሬው ዕለት ተጀምሯል። በሶስት ክለቦች መካከል ከጥቅምት 4-10 በሀዋሳ የሚካሄደው ይህ ውድድር ከዚህ ቀደም ከስድስት በላይ ክለቦችን እያሳተፈ ቢዘልቅም ዘንድሮ ወደ ሶስት ቀንሷል።
በሁለተኛው አጋማሽ አዳነ ግርማን ጨምሮ በርካታ ተጫዋቾችን ቀይሮ ያስገባው ሀዋሳ ከተማ ፍፁም ብልጫ ያሳየበትን እንቅስቃሴ ማድረግ ችሏል። በተለይ አዳነ ግርማ በርካታ የግብ አጋጣሚዎች ከመሀል ሜዳ እየተነሳ ሲፈጥር አስተውለናል። 57ኛው ደቂቃ ላይ የሙከራ ጊዜን እያሳለፈ የሚገኘው የወልቂጤ ከተማው አጥቂ ብሩክ በየነ እንዲሁም ወጣቱ አጥቂ ቸርነት አውሽ በ61 ደቂቃ ባስቆጠሯቸው ግቦች ሀዋሳ ከተማ 2-1 በሆነ ውጤት አሸንፎ ጨዋታው ተጠናቋል።
